ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱՆՔԸ` ԱՇԽԱՏԱՆՔԻ ԵՎ ԱՇԽԱՏԱՎՈՐՆԵՐԻ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի հայրենակիցներ, Արտաշատ համայնքի սիրելի բնակիչներ, շնորհավորում եմ բոլորիս՝ Մայիսի 1-ի՝ Աշխատանքի և աշխատավորների միջազգային օրվա առթիվ ու ցանկանում, որ աշխատանքային բազում հաջողություններն ու ձեռքբերումներն ուղեկցեն մեզ:

Բոլոր ժամանակներում մեր ազգին բնորոշ է աշխատանքի և աշխատող մարդու նկատմամբ մեծագույն հարգանք դրսևորելը և մշտապես բարձր է գնահատվել արժանապատիվ ու նվիրյալ աշխատանքը:

Մեր ամենօրյա աշխատանքը միտված է համայնքային խնդիրների արդյունավետ ու արմատական լուծմանը և շնորհակալ ենք բոլոր այն բնակիչներին, ովքեր իրենց աշխատանքով օժանդակում են համայնքի զարգացման ու հանրային բարեկեցության ապահովման գործընթացներին:

Սիրով շնորհավորում եմ Արտաշատի ավագանու անդամներին, համայնքապետարանի, վարչական շրջանների, համայնքային ենթակայության հիմնարկների և համայնքում գործող բոլոր կազմակերպությունների աշխատակիցներին:

Շնորհակալ եմ բոլոր նրանց, ովքեր նվիրումով ու պատասխանատվությամբ են կատարում իրենց աշխատանքը:

Դարձյալ շնորհավորում եմ և մաղթում գործնական բոլոր ծրագրերի ու նախաձեռնությունների արդյունավետ իրականացում: Յուրաքանչյուրս մեր տեղում ջանադիր աշխատանքով նպաստենք մեր համայնքի և երկրի առաջընթացին ու զարգացմանը: